Hannu Olkinuora (professori)

Hannu Taavetti Olkinuora (22. syyskuuta 1938 Viipuri – 30. lokakuuta 2009) oli Jyväskylän yliopistossa pitkään työskennellyt kasvatustieteiden professori. 

 Akateeminen ura

Hannu Olkinuora kirjoitti ylioppilaaksi Hämeenlinnassa vuonna 1958. Hän valmistui kasvatustieteiden kandidaatiksi Jyväskylän yliopistossa vuonna 1965 ja lisensiaatiksi vuonna 1971. Hän väitteli tohtoriksi aiheenaan kansakoulun raittiusopetus vuonna 1973. Olkinuora työskenteli eri tehtävissä Jyväskylän ja Oulun yliopistoissa. Hänet nimitettiin vuonna 1980 Jyväskylän yliopiston kasvatustieteiden apulaisprofessoriksi ja myöhemmin professoriksi. Hän toimi myös yliopiston hallinnossa muun muassa kasvatustieteiden laitoksen dekaanina ja laitoksen johtajana. Olkinuora oli mukana myös kesäyliopistotoiminnassa ja oli Kainuun kesäyliopiston rehtorina kymmenkunta vuotta.

Shakinpelaajana ja shakkitoimitsijana

Hannu Olkinuora oli innokas shakinpelaaja ja hän aloitti Suomessa shakkipedagogiikan opetuksen. Hän osallistui ahkerasti turnauksiin Suomessa ja ulkomailla. Olkinuora toimi myös Jyväs-Shakin puheenjohtajana koko 1980-luvun. (Tuohon aikaan kerho tunnettiin vielä vanhalla nimellään Jyväskylän Työväen Shakkikerho.) Hän aloitti kerhon puheenjohtajana vuonna 1981. Antti Kolu: Shakkia 40 vuotta (1986), s. 25. 

Organisaattorina Olkinuoran merkittävin saavutus on, kun hän loi yhdessä kuopiolaisen Vesa Kilpiön kanssa Jyväskylään Heart of Finland -turnauksen, jota on pelattu vuodesta 1991 lähtien. Heart of Finlandin lisäksi Olkinuora osallistui useita kertoja Jyväskylän Talven turnauksen järjestelyihin. Organisaattorina hänelle oli myönnetty kansallisen turnausjohtajan arvonimi. Kolu (1986), s. 18.

Lähishakissa Olkinuoran kotimainen vahvuusluku eli seloluku toukokuussa 1984 oli 1904 pistettä.Savonlinnan shakkiturnaus 26.–27.5.1984. Suomen Shakki 6-7/1984, s. 252. Suomessa epävirallisen I luokan alaraja vahvuusluvuissa on 1900 selopistettä.Pelaaminen/tittelit Shakki.net, 1.8.2016. Viitattu 6.9.2016. Olkinuora oli siis I luokan pelaaja. Pelaajana hän edusti aluksi Jyväskylän Työväen Shakkikerhoa ja sen muutettua nimensä (1995) Jyväs-Shakkia. Viimeisinä vuosinaan hän edusti Jämsän Shakkiseuraa.Jyväskylän Talven turnaus 27.–28.1.2007 Suomen Shakkiliitto, 2007. Viitattu 6.9.2016. Hän saavutti kilpailu-uransa aikana joitakin hyviä tuloksia kotimaisissa viikonlopputurnauksissa pääryhmän alapuolella pelatuissa ryhmissä. Kokkolan turnauksessa 1990 hän jakoi B-ryhmän voittoa.Kokkolan SK:n turnaus 3.–4.3.1990. Suomen Shakki 4/1990, s. 176. Olkinuoran viimeinen merkittävä saavutus kilpailuissa oli vuonna 2006, kun hän jakoi 4 pisteellä Jyväskylän Talven turnauksessa B-ryhmän II sijaa Jukka Seppäsen takana. Suomen Shakki 5/2006, s. 156. 

Huomautus 
Suomen Shakkiliiton julkaisemissa Talven turnauksen 2006 tuloksissaJyväskylän Talven turnaus 2006 Suomen Shakkiliitto, 2006. Viitattu 6.9.2016 on virhe. Kilpailu pelattiin 27.–29.1.2006, mutta tulostiedoissa on virheellisesti annettu vuosi 2005. Edellisenä vuonna 2005 kisa pelattiin 28.–30. tammikuuta.Jyväskylän Talven turnaus 2005 Suomen Shakkiliitto, 2005. Viitattu 6.9.2016. Tuolloin Olkinuoran sijoitus oli 7. sija kisan C-ryhmässä.

Lähteet
 Antti Kolu: Shakkia 40 vuotta. Jyväskylä: Jyväskylän Työväen Shakkikerho, 1986. 

Viitteet

Luokka:Jyväskylän yliopiston professorit
Luokka:Vuonna 1938 syntyneet
Luokka:Vuonna 2009 kuolleet
Luokka:Suomalaiset professorit
Luokka:Suomalaiset shakinpelaajat